**Sisačko-moslavačka županija**, Sisak, Stjepana i Antuna Radića 36, OIB: 82215698659, zastupana po županu Ivanu Celjaku, mag. iur. (u daljnjem tekstu: Županija)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, OIB: \_\_\_\_\_\_\_\_\_\_\_ zastupan/a po \_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Korisnik),

zaključili su

**UGOVOR**

**o dodjeli financijske potpore**

Članak 1.

Na temelju članka 26. Pravilnika o kriterijima, mjerilima i postupcima dodjele financijskih potpora za projekte/programe iz raspoloživih sredstava Proračuna Sisačko-moslavačke županije, Upravnog odjela za zdravstvo, socijalnu skrb i hrvatske branitelje, KLASA: 550-02/24-04/04, URBROJ: 2176-02-24-1 od 16. prosinca 2024. godine i Odluke o dodjeli financijskih potpora za projekte/programe iz raspoloživih sredstava Proračuna Sisačko-moslavačke županije, Upravnog odjela za zdravstvo, socijalnu skrb i hrvatske branitelje za 2025. godinu (KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_ od \_\_\_\_\_\_\_\_ 2025. godine), za projekt/program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dodjeljuje se iznos od \_\_\_\_\_\_\_\_\_\_\_ eura (slovima: \_\_\_\_\_\_\_ eura) s rokom izvršavanja do 31. prosinca 2025. godine.

Članak 2.

Sredstva iz članka 1. ovoga Ugovora mogu se koristiti isključivo za provedbu odobrenih aktivnosti u skladu s odobrenim proračunom projekta/programa koji je sastavni dio ovog Ugovora, a u skladu s Uputama za prijavitelje za 2025. godinu.

Članak 3.

Sredstva iz članka 1. ovoga Ugovora isplatit će se na račun Korisnika HR\_\_\_\_\_\_\_\_\_\_\_\_\_\_\_\_\_\_\_\_\_\_\_, prema mogućnostima izvršenja Proračuna Sisačko-moslavačke županije, a najkasnije do 30. lipnja 2025. godine.

Članak 4.

Radi praćenja dinamike namjenskog korištenja sredstava Korisnik se obvezuje, na zahtjev Županije, Upravnom odjelu za zdravstvo, socijalnu skrb i hrvatske branitelje (u daljnjem tekstu: Upravni odjel) dostaviti izvješće o provedbi projekta/programa i namjenskom utrošku sredstava.

Korisnik je dužan, po završetku projekta/programa, podnijeti konačno izvješće o provedbi projekta/programa na propisanim obrascima do 31. siječnja 2026. godine, sa stanjem na dan 31. prosinca 2025. godine, a koje mora sadržavati:

1. opisno izvješće,
2. financijsko izvješće, uz dokumentiranje svih troškova (kopije računa),
3. dokaze kojima se potkrepljuje da je poštivan članak 8. ovoga Ugovora i
4. ostali materijal prema Uputama za prijavitelje za 2025. godinu.

Članak 5.

Županija zadržava pravo praćenja provedbe projekta/programa Korisnika iz članka 1. ovog Ugovora te preispitivanja troškova u bilo koje vrijeme trajanja financijske potpore i/ili nakon završetka istoga.

Županija može neposrednu kontrolu iz stavka 1. ovog članka obaviti terenskim posjetom prostorijama korisnika te je o namjeri izvršenja neposredne kontrole dužna je prethodno obavijestiti Korisnika najmanje sedam dana prije planiranog izvršenja kontrole.

Članak 6.

Korisnik se obvezuje, u pisanom obliku, pravovremeno izvijestiti Županiju, odnosno Upravni odjel, o mogućim objektivnim smetnjama tijekom realizacije projekta/programa koje onemogućuju njegovu provedbu u ugovorenom roku, kako bi se ugovorile izmjene obveza.

Ukoliko Korisnik uoči potrebu za prenamjenom sredstava odnosno promjenom proračuna dužan je Županiji podnijeti obrazloženi zahtjev prije nastanka troškova.

U slučaju da su izmjene proračuna između proračunskih stavki veće od 15 % Županija i Korisnik sklopit će dodatak ovom ugovoru čiji je sastavni dio novi proračun programa/projekta Korisnika.

Članak 7.

Ukoliko se Korisnik ne pridržava obveza koje proizlaze iz ovog Ugovora, u bilo kojoj fazi provedbe projekta/programa, daljnja isplata sredstava bit će obustavljena, a do tada utrošena sredstva Korisnik će biti dužan vratiti na račun Županije.

Ukoliko Korisnik po završetku provedbe projekta/programa ne podnese odgovarajuća izvješća iz članka 4. ovog Ugovora u ugovorenom roku, biti će dužan vratiti sredstva na račun Županije.

U slučaju da Korisnik upotrijebi dodijeljena financijska sredstva za druge namjene od onog što je ugovoreno sukladno odobrenom proračunu projekta/programa, takvo trošenje sredstava smatrat će se nenamjenskim.

Županija, po pregledu konačnog izvješća o provedbi projekta/programa,ima pravo zatražiti povrat nenamjenski utrošenih sredstava.

Ukoliko Korisnik ne utroši sva dodijeljena i isplaćena mu financijska sredstva isključivo za odobreni projekt/program, dužan je izvršiti povrat neutrošenih sredstava u Proračun Sisačko-moslavačke županije u roku od 45 dana od dana primitka zahtjeva za povrat sredstava.

Ukoliko Korisnik ne vrati sredstva u roku koji je Županija utvrdila, ista će povećati dospjele iznose dodavanjem zatezne kamate.

U slučaju kada Korisnik ne vrati sredstava Županiji, ista će donijeti odluku da u narednom periodu prijave koje na Javni natječaj pristignu od strane tog prijavitelja ne uzme u razmatranje.

Članak 8.

Korisnik je obvezan na svim tiskanim, video, elektroničkim i drugim materijalima vezanima uz projekt/program, u medijima te na internetskoj stranici navesti Županiju kao instituciju koja financira/sufinancira projekt/program koji je predmet ovog Ugovora.

Korisnik je suglasan da Županija koristi i objavljuje dostavljene joj fotografije, video i audio zapise iz stavka 1. ovoga članka s ciljem promocije financijskih potpora, doprinosa razvoja civilnoga društva u Županiji i njenog djelovanja.

Korisnik je obvezan na sve aktivnosti projekta/programa pozivati Županiju, kao davatelja financijskih sredstava za provedbu istih.

Članak 9.

Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenoga projekta/programa.

Članak 10.

U slučaju da se spor u provedbi ovog Ugovora između Korisnika i Županije ne može riješiti sporazumno ni putem postupka mirenja, spor rješava stvarno nadležan sud u Sisku.

Članak 11.

Ugovor stupa na snagu danom potpisa ugovornih strana.

Ovaj Ugovor sastavljen je u 3 (tri) istovjetna primjerka, od kojih Korisnik zadržava 1 (jedan) primjerak, a Županija 2 (dva) primjerka.

KLASA: \_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

Sisak, \_\_\_\_\_\_\_\_\_ 2025.

ZA ŽUPANIJU ZA KORISNIKA

ŽUPAN PREDSJEDNIK

Ivan Celjak, mag. iur. \_\_\_\_\_\_\_\_\_\_\_\_\_